section_heading: Zakonska zaštita područja
paragraph_text: Novi planovi Državnog zavoda za zaštitu prirode izmijenit će granice i površinu rezervata. Smanjit će se površina oduzimanjem poljoprivrednih imanja Donje Dubrave i Kotoribe, no rezervat će se izdužiti sve do botovskog mosta. Time će biti zaštićen temeljni fenomen rijeke Drave i Mure: iznimno rijetka i vrijedna, ali ugrožena staništa sprudova, nereguliranih obala i poplavnih šuma.